**проект**

**ВЪТРЕШНИ ПРАВИЛА**

**ЗА РАБОТАТА НА ПОСТОЯННО ДЕЙСТВАЩАТА КОМИСИЯ, СЪГЛАСНО ЗАКОНА ЗА ПРЕДОТВРАТЯВАНЕ И УСТАНОВЯВАНЕ НА КОНФЛИКТ НА ИНТЕРЕСИ КЪМ ОБЩИНСКИ СЪВЕТ-КРИВОДОЛ**

I.Общи положения

Чл. 1. Настоящите правила определят организацията и дейността на постоянно действащата комисия, съгласно Закона за предотвратяване и установяване на конфликт на интереси към Общински съвет-Криводол (ОбС-Криводол), наричана по­нататък „комисията".

Чл. 2. Комисията осъществява своята дейност в съответствие със Закона за предотвратяване и установяване на конфликт на интереси (ЗПУКИ), Закона за местното самоуправление и местната администрация (ЗМСМА), Правилника за организацията и дейността на Общински съвет-Криводол и вътрешните си правила.

II. Състав на комисията и заседания

Чл. 3. (1) Комисията се състои от пет общински съветници, които се избират с решение на ОбС-Криводол.

 (2) В своята работа членовете на комисията защитават публичния интерес, при зачитане на правата и достойнството на лицата, за които събират документи и информация и конфиденциалност по отношение на подалите сигнал за нарушение на ЗПУКИ.

(3)Промени в състава на комисията се извършват само с решение на ОбС- Криводол.

 Чл. 4. (1) Комисията се ръководи от председател. Представлява се от председателя, а в негово отсъствие ­ от определен от него член.

(2) Членовете на комисията подписват декларация за конфеденциалност по образец ­ /Приложение № 1/ към правилата.

Чл. 5. (1) Дейността на комисията се подпомага от щатни по чл. 29а от ЗМСМА и/или нещатни експертни сътрудници.

(2) Сътрудниците към комисията ­ щатни/нещатни, подписват декларация за конфиденциалност по образец ­ Приложение № 1 към правилата.

Чл. 6. (1) Заседанията на комисията са закрити.

(2) На заседанията на комисията се водят протоколи, които се подписват от председателстващия и водещия протокола.

(3) Право на достъп до протоколите и всички документи на комисията имат членовете на комисията, а други лица в предвидените от закона случаи.

Чл. 7. (1) Заседанията на комисията се свикват от нейния председател или по искане на една трета от членовете.

 (2) Председателят свиква заседание на комисията при постъпването на сигнал за нарушение на ЗПУКИ, при постъпило искане за установяване на конфликт на интереси по чл. 19, ал. 2 от ЗПУКИ или постъпило искане за предоставяне на информация и документи от Комисията за предотвратяване и установяване на конфликт на интереси.

 (3) Свикването на заседание се прави не по­малко от 24 часа преди часа на провеждане на заседанието.

Чл. 8. (1) Заседанията на комисията са редовни, ако на тях присъстват повече от половината й членове.

(2) При провеждане на заседание членовете на комисията се подписват в присъствен лист.

Чл. 9. (1) Решенията на комисията се приемат с обикновено мнозинство от присъстващите й членове.

(2) Гласуването е явно и лично.

III. Регистри на Комисията и организация на работата.

Чл. 10. (1) Комисията води и поддържа регистри на декларациите по чл. 12 от ЗПУКИ:

 1. декларация за несъвместимост;

2. декларация за частни интереси по образец в Приложение Nо 3;

3. декларация за настъпила промяна в обстоятелствата по т.1 или 2;

4. декларация за частен интерес по конкретен повод.

(2) Задължени лица да подават декларациите по ал. 1 в сроковете и при условията посочени в ЗПУКИ пред Комисията са следните:

1. кмет на община ;

2. общински съветници от ОбС- Криводол;

 3. заместник­ кметове;

4. кметове на кметства;

5. представителите на община Криводол в органите на управление или контрол на търговски дружества с общинско участие в капитала или на юридически лица с нестопанска цел;

6. управителите и членовете на органите на управление или контрол на общински търговски дружества и други юридически лица, създадени с акт на ОбС;

 (3) Декларациите по ал. 1 се съхраняват в продължение на 10 години, след което се унищожават от специално сформирана комисия съгласно ЗПУКИ.

Чл. 11. Комисията води и регистри на постъпилите при нея:

1. искания за установяване на конфликт на интереси по чл. 19, ал. 2 от ЗПУКИ сигнали за нарушения на ЗПУКИ;

2. искания от Комисията за предотвратяване и установяване на конфликт на интереси искания за предоставяне на документи и информация по чл. 25, ал.1 от ЗПУКИ.

Чл. 12. Декларациите, сигналите и исканията до комисията се подават и приемат чрез деловодството на Община Криводол и Общински съвет- Криводол само от експерта към комисията, който ги отразява в съответния регистър.

Чл. 13. Комисията не приема и не разглежда анонимни сигнали или искания, такива не се отразяват в регистрите по чл. 11.

Чл. 14. Комисията осъществява контрол за изпълнение на задълженията за подаване на декларациите по ал. 1 в посочените в ЗПУКИ срокове, като при наличие на неизпълнение от страна на задължено лице, изпраща сигнал до Комисията за предотвратяване и установяване на конфликт на интереси за издаване на наказателно постановление.

 Чл. 15. (1) Когато разполага с данни, че лице заемащо публична длъжност е нарушило разпоредба на ЗПУКИ, Комисията незабавно изпраща писмен сигнал до Комисията за предотвратяване и установяване на конфликт на интереси, заедно със заверени копия от документите относими към сигнала.

(2) Комисията предоставя необходимите документи и информация на Комисията за предотвратяване и установяване на конфликт на интереси в 14 ­дневен срок от поискването им.

Чл. 16. Когато в Комисията постъпи сигнал за наличие на конфликт на интереси, тя го препраща на Комисията за предотвратяване и установяване на конфликт на интереси, като уведомява за това подателя.

IV.Конфиденциалност на документацията и защита на подалия сигнал

Чл. 17. (1) Събраните от комисията документи и получената информация се използват съобразно предвидените в ЗПУКИ правомощия.

(2) Членовете на комисията, са длъжни да подадат декларация по Приложение №1, както и нейните сътрудници/експерти по Приложение №2 за неразпространяване и неразкриване на информацията, постъпила по различните сигнали.

(3) Членовете на комисията, както и нейните сътрудници, са длъжни да:

1. не разкриват самоличността на лицето, подало сигнала;

2. не разгласяват фактите и данните, които са им станали известни във връзка с извършвани проверки;

3. опазват поверените им писмени документи от неразрешен достъп на трети лица;

4. материалите, необходими за работата на комисията се размножават и съхраняват на място, достъпно единствено за членовете на комисията.

V. Допълнителни разпоредби

 Чл. 18. Всички лица, държавни и местни органи оказват съдействие на комисията в нейната работа по събиране на сведения и документи, съгласно чл. 33, ал.2 от ЗМСМА.

Чл. 19. Всички съобщения и уведомления във връзка с работата на Комисията се връчват писмено, на съответните органи и лица, по надлежен ред. При неотложна необходимост, уведомлението може да се извърши по факс или по електронен път.

Чл. 20. За неуредените въпроси се прилагат приложимите разпоредби на Закона за предотвратяване и установяване на конфликт на интереси и Правилника за организацията и дейността на ОбС- Криводол.

 Настоящите правила са приети от постоянно действащата Комисия, съгласно Закона за предотвратяване и установяване на конфликт на интереси към ОбС, на заседание проведено на …………………………. г.